open-index/open-wikipedia-markdown huggingface dataset:
سندیش راسک

**سندیش راسَک** (، ) ایک حالاتِ جنگ سے متعلق نظم ہے جسے 1000ء–1100ء کے بیچ ملتانی شاعر عبد الرحمان نے اپ بھرنش زبان میں لکھا تھا۔

اسے اپ بھرنش ادب کی مثال کے طور پر پیش کیا جاتا ہے۔ یہ وہ زبان رہی ہے جو اگرچیکہ خود زندہ نہیں ہے، تاہم وہ لہندا زبانوں، پنجابی اور سندھی زبانوں کے ارتقا کا سبب بنی ہے۔

## موضوع
یہ جنگی نطم کالی داس کے میگھ دوت سے متاثر ہے۔

عبد الرحمن نے نظم کا اظہار کچھ اس طرح کیا ہے جو ہندو اور مسلمان دونوں کے نقطۂ نظر کا آئینہ دار ہے:

:माणुस्सदुव्वविज्जाहरेहिं णहमग्गि सूर ससि बिंबे।
:आएहिं जो णमिज्जइ तं णयरे णमह कत्तारं।
:اسے شاہ مکھی رسم الخط میں اس طرح نقل کیا گیا ہے:
:
:مَاݨُسَّدُوَّوِجَّاہَریہِں ݨَہَمَگِّ سُورَ سَسِ بِن٘بے ۔
:آئیہِں جو ݨَمِجَّئِ تَں ݨَیَرے ݨَمَہَ کَتَّارَں ۔

## ثقافتی اثرات
یہ کسی مسلمان شاعر یا مصنف کی جانب سے اپ بھرنش زبان میں پہلی تخلیق ہے۔ موجودہ طور پر دستیاب دستاویزوں کے حساب سے یہ واحد کام ہے جو کسی مسلمان قلم کار نے اس زبان میں کیا ہو۔

اسے بابا فرید اور محمد جائسی کے پدماوت سے پہلے انجام پانے والی تخلیق تسلیم کیا گیا ہے۔ یہ پہلی تخلیق ہے جس میں راماین کو عام آدمی کی زبان میں بیان کیا گیا ہے۔

اس کام کے دو مصرعوں کا حوالہ آچاریا ہیم چندر (1088ء-1173ء) نے کیا تھا۔

## حوالہ جات

زمرہ:ہندی زبان کا ادب
زمرہ:ہندی زبانوں کی تاریخ
زمرہ:بھارتی ادب
زمرہ:بھارتی نظمیں
جونی لیور

**جونی لیور** (پیدائش 14 اگست 1957ء) ایک بھارتی بالی وڈ اداکار ہے جو اپنی قابل ذکر مزاحیہ اداکاری کی وجہ سے مشہور ہے۔ جونی لیور بھارت میں اسٹینڈ اپ کامیڈی کا پہلا کردار ہے۔
جونی لیور تیرہ بار فلم فیئر اعزاز برائے بہترین مزاحیہ کردار کے لیے نامزد ہوا اور دو بار یہ اعزاز حاصل کیا، جو ان کو فلموں دیوانہ مستانہ (1997) اور دولہا راجا (1998) میں اداکاری پر دیا گیا۔ جونی نے 1984ء میں فلموں میں کام شروع کیا اور تین سو سے زائد بالی ووڈ کی فلموں میں کام کیا ہے۔
## پس پردہ گلوکاری

## اعزازات

|-
| 1997
| *[[راجا ہندوستانی]]*
| اسٹار اسکرین اعزازاز برائے بہترین مزاحیہ اداکار
| 
|-
| 1998
| *[[دیوانہ مستانہ]]*
| rowspan="2"|فلم فیئر اعزازاز برائے بہترین مزاحیہ اداکار
| 
|-
| 1999
| *[[دولہا راجا (فلم)|دولہا راجا]]*
| 
|-
| 2002
| *[[لو کے لیے کچھ بھی کرے گا (فلم)|لو کے لیے کچھ بھی کرے گا]]*
| Zee Cine Award for Best Actor in a Comic Role
| 
|}

## مزید دیکھیے
* بھارتی مزاحیہ اداکاروں کی فہرست

## حوالہ جات

## بیرونی روابط

* 

زمرہ:1957ء کی پیدائشیں
زمرہ:آندھرا پردیش کے مرد اداکار
زمرہ:بقید حیات شخصیات
زمرہ:بھارتی مرد فلمی اداکار
زمرہ:بھارتی مزاح کار
زمرہ:بھارتی مسیحی
زمرہ:تیلگو شخصیات
زمرہ:ضلع پرکاسم کی شخصیات
زمرہ:فلم فیئر فاتحین
زمرہ:ہندی سنیما کے مرد اداکار
زمرہ:ویکی ڈیٹا سے مطابقت رکھنے والی مختصر تفصیل
مینا (ضد ابہام)

**مینا** سے حسب ذیل مراد ہو سکتے ہیں:

* مَیْنا: برصغیر میں یہ پرندہ پاکستان اور بھارت میں عام تعداد میں پایا جاتا ہے۔ اس کو انڈین مینا بھی کہتے ہیں۔ ایشیا میں اس کی دو اقسام پائی جاتی ہیں۔ ان کے پروں کا رنگ کتھئ یا کالا ہوتا ہے۔ چونچ اور پنجے پیلے یا سرخ رنگ کے ہوتے ہیں۔ یہ پہاڑی مینا اور جنگل کی مینا کہلاتے ہیں۔ مینا کی نوع کثرت افزائش کی وجہ سے چھا گئی ہے۔ مینا کی ایک قسم بالی معدوم ہو چکی ہے۔ مینا کا لفظ ہندی زبان کا سمجھا جاتا ہے جو سنسکرت سے آیا ہے۔ مینا کی کافی اقسام جنوبی امریکا، آسٹریلیا، جنوبی افریقہ، نیوزیلنڈ میں موجود ہیں۔ مینا کا کوئی قدرتی گروپ نہیں بلکے اس کو برے صغیر کی اسٹارلنگ کے ساتھ شامل کر سکتے ہیں۔ اسٹارلنگ دو بار ارتقائی تبدیلی ہوئی تو ان کے دو گروپ بن گئے۔ پہلے ان کا ابی تعلق کولیٹو اور الپونکس کے شجرے میں نکلا۔ لاکھوں سال بعد عام اسٹارلنگ اور کلغی والی اسٹارلنگ زمین پی رہنے والی مینا سے جر گیا۔ اس کی وجہ انکا چمکیلے پر ک علاوہ انکا سر اور لمبی دم تھا۔ بالی مینا نمایاں ہونے کے باوجود معدوم ہو چکی ہے۔
* مینا (جڑی بوٹی): ایک فصلی جڑی بوٹی جو گندم کی فصل میں اُگتی ہے۔
* مِیْنَا: مِینا زیادہ تر بھارت کے راجستھان اور مدھیہ پردیش ریاستوں میں قیام کرنے والا ایک قبیلہ ہے۔ انھیں ویدی زمانے میں متسیہ (سمک / مچھلی) جمہوریہ کے متسیہ قبیلے کا وارث کہا جاتا ہے، جو چھٹھی صدی قبل مسیح میں ظہور پزیر ہوئے۔
* **مِینا** بھارت کا ایک عام نام ہے جو عورتوں کے لیے مستعمل ہے۔
* اس نام کی شخصیات، مثلًا:
# مینا کماری: یہ ایک بھارتی اداکارہ تھی۔
# میرا کمار: بھارت کے پارلیمنٹ کی اسپیکر رہ چکی ہیں۔
باتو غاریں

کوالالمپور کے قرب و جوار میں ایک مضافاتی بستی ہے جس کو باتو کے نام سے جانا جاتا ہے لیکن اس کی مشہوری کی وجہ **باتو کے غار** () ہیں جو ایک بڑے پہاڑی سلسلے پہ واقع ہیں۔ کہا جاتا ہے کہ چار ہزار سال پہلے یہاں پہ ہندؤوں کے پیشوا ان غاروں میں چلہ کشی کرتے تھے۔ 1890ء میں ایک ہندو تاجر نے چینیوں کی مدد و تعاون سے اس کو ایک مندر کی شکل دی۔ 1920ء میں اس غار تک پہچنے کے لیے پہاڑ کی ڈھلوان پہ 272 سیڑھیاں بنائی گئیں تاکہ زائرین آسانی سے غار کے اندر مندر تک جاسکیں۔ اس کے ساتھ ہی موروگن کا ایک 140 فٹ لمبا ایک مجسمہ بنایا گیا جو سیاحوں کو دور سے ہی اپنی جانب توجہ مبذول کرواتا ہے۔ 100 میٹر سے زائد بلندی پہ سیڑھیاں چڑھنا ایک ایڈونچر سے کم نہیں۔ غار کے اندر داخل ہوں تو ایک ٹھنڈ ک کا احساس ہوتا ہے۔ بندروں کی بہتات ہے لیکن وہ سیاحوں کو کچھ نہیں کہتے۔ ملائیشیا کی تیسری بڑی کمیونٹی تامل ہندوؤں کی ہے جو اس ملک کی تعمیر و ترقی میں اہم کردار ادا کر رہے ہیں۔

## حوالہ جات

زمرہ:سلنگور کے آباد مقامات
زمرہ:ملائشیا کے غار
زمرہ:ملائشیا میں ہندو مندر
زمرہ:ہندوؤں کے مقامات زیارت
زمرہ:کامنز زمرہ جس کا ربط ویکی ڈیٹا پر ہے
دیون ورما

**دیون ورما** (23 اکتوبر 1937 – 2 دسمبر 2014) ایک بھارتی فلم اور ٹیلی ویژن اداکار تھے، جو اپنی مزاحیہ اداکاری کی وجہ سے جانے جاتے ہیں، انھوں نے گلزار، رشی کیش مکھرجی وغیرہ کی ہدایت کاری میں بننے والی فلموں میں کام کیا۔

## اعزازات

## حوالہ جات
 14. An appreciation of his life and craft in The Times of India by Avijit Ghosh http://timesofindia.indiatimes.com/entertainment/hindi/bollywood/news/Deven-Varma-king-of-subtle-comedy-passes-away/movie-review/45355436.cms

## بیرونی روابط
* 

زمرہ:1937ء کی پیدائشیں
زمرہ:2014ء کی وفیات
زمرہ:اکیسویں صدی کے بھارتی فلمی ہدایت کار
زمرہ:بیسویں صدی کے بھارتی فلم ہدایت کار
زمرہ:بھارتی مرد فلمی اداکار
زمرہ:بھارتی مرد ٹیلی ویژن اداکار
زمرہ:پونے کے مرد اداکار
زمرہ:فلم فیئر فاتحین
زمرہ:مہاراشٹر کے فلم ہدایت کار
زمرہ:ہندی زبان کے فلم ہدایت کار
زمرہ:ہندی سنیما کے مرد اداکار
زمرہ:مہاراشٹر کے فلم پروڈیوسر
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کی بھارتی شخصیات
زمرہ:پونے کی شخصیات
زمرہ:بھارتی فلمی پیشکار
زمرہ:بھارتی مزاح کار
جیتیندر کمار

**جیتیندر کمار** ایک بھارتی اداکار ہے جو مزاحیہ پیش کش دی وائرل فیور میں اپنے کردار کے لیے مشہور ہیں۔ وہ اپنے کرداروں جیتو، منا جذباتی اور ارجن کیجریوال کے لیے مشہور ہیں۔ ان میں سے آخر الذکر بھارتی سیاست دان اور دہلی کے وزیر اعلٰی اروند کیجریوال پر مزاح ہے۔

## سوانح حیات
جیتیندر نے انڈین انسٹی ٹیوٹ آف ٹکنالوجی کھرگپور سے سیول انجینئری کی ڈگری حاصل کی۔

## فلموں میں اداکاری

یوٹیوب پر ٹہ وی ایف ویڈیوز کے علاوہ جیتیندر نے فلموں میں عام کردار نبھائے اور اسی طرح انٹرنیٹ کے ویڈیوز میں کام کیا۔

## حوالہ جات

زمرہ:بقید حیات شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ضلع الوار کی شخصیات
زمرہ:اداکار
مارلا لوکوفسکی

**مارلا لوکوفسکی** (، )؛ پیدائش: 1956ء) ایک تجربہ کار اور سن رسیدہ اسٹینڈ اپ کمیڈین ہے۔ وہ 1970ء کے دہے میں رونما ہونے والے اولین اسٹینڈ اپ کمیڈین رہی ہے۔ یہ وہی سال ہے جب اس نے اپنی صلاحیت ہی کی مناسبت سے یوک یوک کلب کی رکن بنی۔

1960ء کے دہے میں اس نے کھیل کود والے بندر اور گُڈ لک ریچھ کے لیے اپنی آواز *[[دی کیر بیئرس مووی]]*، *[[دی کیر بیئرس مووی ٹو: اے نیو جنریشن]]* اور *[[دی کیر بیئرس (ٹیلی ویژن سیریز)|ٹیلی ویژن سیریز]]* کے لیے دی۔

اگلے دہے میں اسے *[[روپرٹ دی بیئر|روپرٹ]]* میں ایک مہمان کا رول ملا۔ وہ 1993ء کے متنازع *[[زیرو پیشنس]]* میں بھی دیکھی گئی۔

وہ کئی اور ٹیلی ویژن سیریز کے لیے آواز دے چکی ہے جیسے کہ *[[دی سوپر ماریو بردرز سوپر شو!]]*، *[[بابر (ٹی وی سیریز)|بابر]]*، *[[اے ایل ایف اینیمیٹیڈ سیزیز]]*، *[[اے ایل ایف ٹیلز]]*، *[[اسٹارکام: دی یو ایس اسپیس فورس]]*، *[[دی میجیک اسکول بس (ٹی وی سیریز)|دی میجیک اسکول بس]]*، *[[سیلوین فیمیلیز]]*، *[[دی لٹل شاپ]]*، *[[مائی پیٹ مانسٹر]]*، *[[دی نیو آرچیز]]*، *[[دی پولیس اکیڈمی: دی اینیمیٹیڈ سیریز]]*، *[[بلیزنگ ڈریگونز]]*، *[[اناٹول (ٹی وی سیریز)|اناٹول]]*، *[[ریسکیو ہیروز]]*، *[[وائلڈ سی اے ٹیز (ٹی وی سیریز)|وائلڈ سی اے ٹیز]]، *دی نیور اینڈنگ اسٹوری*، *دی نیڈز نیوٹ*، [[ڈائناسورز]]*، *[[الٹرافورس (کامکس)|الٹرافورس]]*، *[[جائس اینڈ دی ویلڈ واریئرس]]* اور *[[دی گیٹ ایلانگ گینگ]]* کا ایک ابتدائی ایپی سوڈ۔

وہ ٹیلی ویژن اور فلموں پر بھی کام کر چکی ہے جن میں *[[ٹی اینڈ ٹی]]*، *[[ینگ اگین]]*، *[[دی ٹوائیلائٹ زون (1985 ٹی وی سیریز)|دی ٹوائیلائٹ زون]]*، *[[سیئنگ تھنگز (ٹی وی سیریز)|سیئنگ تھنگز]]* اور *[[انٹروڈیوسینگ ... جینیٹ]] شامل ہیں۔

موجودہ طور پر لوکوفسکی کو [[نیلوانا]] کی کمپیوٹر اینیمیٹیڈ قبل از اسکول شو *پیکولا* میں دیکھا جا سکتا ہے جب کہ وہ [[آئی نیٹ ورک|آئی]] کے [[ڈاک (2001 ٹی وی سیریز)|ڈاک]] میں بھی کام کر چکی ہے۔

== حوالہ جات ==
* *Marla [sic] Lukofsky: Mini Mistress of Mirth* by Andrew Clark, *آئی ویکلی* [https://web.archive.org/web/20060322151039/http://www.eye.net/eye/issue/issue_07.30.92/arts/co0730.htm ].
* *Stand-up becomes inspirational: Marla Lukofsky* by [[ڈائی آن فلیکس]], *ٹورانٹو اسٹار* [https://www.thestar.com/article/444917].
* *Cancer’s best medicine (Toronto Comedian Marla Lukofsky)* Network & Voice of Breast Cancer Survivors www.cbcn.ca 2008.04.28 [http://www.cbcn.ca/en/?section=4&category=837]
* *Breast cancer survivor tells her story through laughter* by [[لیزا کوین]], www.insidetoronto.com North York Mirror 10.03.08 *http://www.insidetoronto.com/article/56678''.

## بیرونی روابط

* 
* Marla Lukofsky at VoiceChasers.com
* Official website

زمرہ:1956ء کی پیدائشیں
زمرہ:بقید حیات شخصیات
زمرہ:کینیڈین صوتی اداکارائیں
زمرہ:کینیڈین فلمی اداکارائیں
زمرہ:کینیڈین ٹیلی ویژن اداکارائیں
زمرہ:ویکی ڈیٹا سے مختلف مختصر وضاحت
مطالعہ پاکستان

**مطالعہ پاکستان**، پاکستانی نظام تعلیم میں شامل وہ مضمون ہے جس میں پاکستان کی سیاست، حکومت،نظام، ثقافت و جغرافیائی خصوصیات وغیرہ کا جائزہ لیا جاتا ہے۔ یہ تمام صوبوں کے نصاب میں شامل لازمی مضمون ہوتا ہے۔

## مزید
* تاریخ پاکستان
* ثقافت پاکستان

زمرہ:مطالعہ پاکستان
زمرہ:پاکستان میں تعلیم
زمرہ:ہندویات
موسی بن نحمان

**موسیٰ بن نحمان** ( *موشے بن نحمان*) قرون وسطیٰ کا ایک نہایت مؤثر یہودی عالم، سفاردی ربی، فلسفی، طبیب، ماہر قبالہ اور بائبل کا مفسر تھا۔ وہ جیرونا، قیطولونیہ میں پلا بڑھا، وہیں سے تعلیم پائی اور اپنی زندگی کا زیادہ تر وقت وہیں بسر کیا۔ 1099ء میں صلیبی جنگوں کے نتیجے میں یروشلیم تباہ ہو گیا جس سے یہودی برادری در بدر بھٹکنے پر مجبور ہو گئی تو موسیٰ نے ان کو یروشلیم میں دوبارہ آباد کرنے میں ایک اہم کردار ادا کیا۔

## حوالہ جات

زمرہ:1194ء کی پیدائشیں
زمرہ:1270ء کی وفیات
زمرہ:اعتذار پسند یہودی
زمرہ:تیرہویں صدی کے ربی
زمرہ:جیرونا کی شخصیات
زمرہ:ماہرین قبالہ
زمرہ:مفسرین بائبل
زمرہ:یروشلم میں ربی
زمرہ:یہودی پناہ گزین
زمرہ:یہودی فلاسفہ
زمرہ:یہودیت کے فلسفی
زمرہ:ہسپانوی پناہ گزین
زمرہ:ہسپانوی ربی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
سا وائی

**سا وائی** (، ) ایک مشہور میانماری شاعر ہے۔ 22 جنوری 2008ء کو سا وائی کو میانماری ارباب مجاز نے ایک نظم کی اشاعت کی وجہ سے گرفتار کر لیا جو تھان شوے پر تنقید کر رہی تھی، جو میانمار میں اس وقت بر سر اقتدار فوجی دستے کے صدر تھے۔ اس نظم کا عنوان "فروری کی چودہ" تھا اور اسے رنگون کے *اچیت جرنل* (محبت کا جریدہ) میں چھاپا گیا۔ اگر اس نظم کے ہر مصرعے کا پہلا لفظ جوڑ کر دیکھا جائے تو یہ میانماری زبان میں بن رہا تھا "اقتدار شوے سے پاگل ہے"۔

1988ء میں سا وائی کو سرکاری مواصلات کی دفتر کی ملازمت سے ہٹا دیا گیا کیوں کہ وہ 8888 شورش کا حصہ بن چکا تھا۔ اس وقت تک وہ *وائٹ رینبو* کی قیادت کر رہا تھا جو فنکاروں کا ایک گروہ ہے جو ایڈز کے یتیموں کے لیے پیسہ جما کر رہا تھا۔ سا وائی اپنی رومانی شاعری کے لیے جانے جاتے تھے۔ وہ ایک عملی فن کار بھی ہیں۔

28 جنوری 2008ء کو سا وائی کی بیوی نان سان آئے اپنے شوہر کو دیکھنے کی کوشش کی جو اینسیئن جیل میں تھے مگر اسے اجازت نہیں ملی۔

11 نومبر کو نیشنل لیگ فار ڈیموکریسی (این ایل ڈی) ترجمان نیان نین نے دیکھا کہ سا وائی کو 2 سال کی قید ہو گئی تھی۔ یہ اس لیے تھا کہ اس نے ایک نظم لکھی تھی جو فوجی آمریت کے صدر تھان شوے کے خلاف تھا۔ یہ نظم ہفتہ وار *اچیت جرنل* میں چھپی (شوے سے سے تجربہ کار جنرل بااختیار بے وقوف ہیں)۔

26 مئی 2016ء جو سا وائی کو قید سے رہا کیا گیا۔ جب پی ای این میانمار سنٹر 2013ء میں قائم ہوا، تو سا وائی اس کا بانی رکن ہے۔ وہ بورڈ پر انتخاب کے ذریعے 2014ء میں منتخب ہوئے اور 2016ء سے ادارے کے سیکریٹری کے طور پر کام کر رہے ہیں۔

## بیرونی روابط
* "Power Crazy Senior General Than Shwe" - A chapbook anthology of poems published February 9, 2008, in response to Saw Wai's jailing.

## حوالہ جات

زمرہ:برمی مصنفین
زمرہ:بقید حیات شخصیات
آبنائے کورسون

**آبنائے کورسون** () ایک تنگ آبنائے ہے نیو جرسی کے جنوبی ساحل میں ریاستہائے متحدہ میں واقع ہے۔

آبنائے کورسون بحر اوقیانوس سے شروع ہو کر بیریئر جزائر سے گزرتا ہے جو کیپ مے کاؤنٹی، نیو جرسی سے گزرتا ہے۔ یہ آبنائے اوشین سٹی، نیو جرسی اور اسٹراٹھمیر، نیو جرسی کو الگ کرتا ہے۔

ریاستہائے متحدہ کی بحریہ سی پلین ٹینڈر یو ایس ایس '''کورسون''' کو جو 1944ء سے لے کر 1946ء تک اور 1951ء سے 1956ء تک برسر خدمت رہی، اسی آبنائے کورسون کے کورسونز انلیٹ اسٹیٹ پارک سے موسوم تھی۔

یہ آبنائے اور اس متصل ریت کے تودے امریکی شاعر اے آر آمونز کی محبوب جگہ تھی اور اسی پر انھوں نے اپنی مشہور نظم *کارسون اِنلیٹ* لکھی تھی۔

یہاں پر سڑک کی گاڑیوں کے داخل ہونے کی وجہ سے سڑک پر کئی شکاف چھوڑ گیا ہے، جو حیرت انگیز طور پر مساوی طور جگہ چھوڑ گئے ہیں، جو سب اسی اونچائی اور گہرائی کو پہنچتے ہیں (تقریبًا 3 فیٹ)

## حوالہ جات

## مزید مطالعات
* *Merriam Webster's Geographical Dictionary, Third Edition*. Springfield, Massachusetts: Merriam-Webster, Incorporated, 1997. .
*  (See ship namesake paragraph.)
* Lehman, D.(Ed.) (2006). *A.R. Ammons: Selected Poems.* American Poets Project, pp.&nbsp;18–22. New York: Library of America.

زمرہ:نیو جرسی جغرافیہ نامکمل
اقوام متحدہ کی جنرل اسمبلی کی قرارداد A/ES-10/L.22

**اقوام متحدہ کے جنرل اسمبلی کی قرارداد A/ES-10/L.22**  21 دسمبر 2017ء کو منظور ہوئی جس میں امریکا کی جانب سے یروشلیم کو اسرائیل کا دار الحکومت قرار دینے اور وہاں امریکی سفارت خانہ منتقل کرنے کے فیصلے کی مخالفت کی گئی۔ اس قرارداد کا مسودہ ترکی اور یمن نے تیار کیا تھا۔ گرچہ امریکا نے اس قرارداد کی سخت مخالفت کی تاہم یہ 128 تائید اور 9 مخالف ووٹوں سے منظور کی گئی، اس رائے شماری میں 35 ممالک نے رائے دہی سے احتراز کیا جبکہ 21 ممالک اس دوران میں غیر حاضر رہے۔

## رائے شماری

## مزید دیکھیے
* قانون سفارت خانہ یروشلم

## حوالہ جات

زمرہ:اسرائیل میں 2017ء
زمرہ:اسرائیل، فلسطین اور اقوام متحدہ
زمرہ:اقوام متحدہ جنرل اسمبلی کی قراردادیں
زمرہ:اقوام متحدہ میں 2017ء
زمرہ:بین الاقوامی تعلقات میں 2017ء
زمرہ:دسمبر 2017ء کی سرگرمیاں
زمرہ:دولت فلسطین
زمرہ:ویکی ڈیٹا سے مختلف مختصر وضاحت
فیریڈ

**فیریڈ** (علامت:F) ایس آئی ماخوذ اکائی ہے جو برقی کیپیسی ٹینس کی پیمائش کے لیے استعمال ہوتی ہے۔ یہ انگریز سائنس دان مائیکل فیراڈے کے نام سے منسوب ہے۔

## تعریف
اگر کسی کیپیسٹر کی پلیٹ کو ایک کولمب چارج دینے پر اس کی پلیٹوں کے درمیان پوٹینشل ڈفرینس ایک وولٹ ہو تو اس کی کیپیسی ٹینس ایک فیریڈ ہو گی۔

## تاریخ
1881ء میں انٹرنیشنل کانگریس آف الیکٹریشنز کی طرف سے پیرس میں آفیشلی فیریڈ کو بطور برقی کیپیسی ٹینس کی اکائی استعمال کیا گیا۔

## مزید دیکھیے

## حوالہ جات

زمرہ:ایس آئی ماخوذ اکائیاں
زمرہ:مائیکل فیراڈے
زمرہ:ویکی ڈیٹا سے مطابقت رکھنے والی مختصر تفصیل
زمرہ:پیمائشی اکائیاں
زمرہ:برق
47 ق م

## واقعات
* 13 جنوری: ملکہ قلوپطرہ نے اپنے بھائی بطلیموس چہاردہم کو اپنے ہمراہ مشترکہ حکمران تسلیم کر لیا۔

## پیدائشیں
* 23 جون: **[[سیزاریئن]]**، حکمران بطلیموسی خاندان مصر

## وفیات
* بطلیموس سیزدہم دریائے نیل میں ڈوب کر ہلاک ہو گیا۔
بطلیموس چہاردہم

**بطلیموس چہاردہم** (یونانی زبان: Πτολεμαῖος) (پیدائش: 60 ق م– وفات: 44 ق م) مصر کے بطلیموسی خاندان کا فرعون مصر تھا۔ بطلیموس چہاردہم نے 47 ق م سے 44 ق م تک مصر پر ملکہ قلوپطرہ کے ساتھ بحیثیت مشترکہ حکمران حکومت کی۔

## مشترکہ حکومت
13 جنوری 47 ق م کو بطلیموس سیزدہم کی وفات کے بعد بطلیموس چہاردہم کو فرعون مصر کی حیثیت سے حکمران مصر تسلیم کر لیا گیا۔ اِس کے ساتھ ساتھ مصری قوانین حکمرانی کے تحت اُسے اپنی بڑی بہن قلوپطرہ کو حکومت میں شریک کار تسلیم کرنا تھا۔ اِس طرح قلوپطرہ اور بطلیموس چہاردہم بیک وقت فرعون مصر کی حیثیت سے تخت نشین ہوئے۔ بعد ازاں بطلیموس چہاردہم نے مصری شاہی قوانین کے مطابق اپنی بہن قلوپطرہ سے شادی کرلی مگر قلوپطرہ رومن آمر جولیس سیزر کی طرف مائل ہو گئی اور 48 ق م میں جولیس سیزر کی مصر کی مہم کے دوران قلوپطرہ نے جولیس سیزر سے شادی کرلی۔ اِس کے بعد بطلیموس چہاردہم کی حکومت برائے نام رہ گئی اور مصر پر قلوپطرہ مکمل طور پر اقتدار پر قابض ہو گئی۔ 15 مارچ 44 ق م کو روم میں جولیس سیزر کو قتل کر دیا گیا تو قلوپطرہ نے اِن حالات میں اقتدار سے بطلیموس چہاردہم کو الگ کردینا مناسب سمجھا، لیکن وہ مصری شاہی قوانین کے مطابق بطلیموس چہاردہم کو مشترکہ حکومت سے الگ نہیں کرسکتی تھی۔ اِس کا حل اُس نے یہ نکالا کہ بطلیموس کو ایک پودے کے ذریعہ سے زہر دلوا دیا۔ بطلیموس کی موت کے بعد 2 ستمبر 44 ق م کو قلوپطرہ نے اپنا بڑے بیٹے سیزاریئن کو اپنے ہمراہ حکومت میں شریک کر لیا۔

## قتل
26 جولائی 44 ق م کو قلوپطرہ نے بطلیموس کو تاج الملوک نامی ایک زہریلے پودے کے ذریعہ زہر دلوایا جس سے اُس کی موت واقع ہو گئی۔

## مزید دیکھیے
* قلوپطرہ
* جولیس سیزر
## حوالہ جات

زمرہ:44 ق م کی وفیات
زمرہ:59 ق م کی پیدائشیں
زمرہ:60 ق م کی پیدائشیں
زمرہ:بطلیموسی خاندان کے فراعنہ مصر
زمرہ:پہلی صدی ق م کی پیدائشیں
زمرہ:پہلی صدی ق م کی مصری شخصیات
زمرہ:پہلی صدی ق م کے افریقہ کے حکمران
زمرہ:قلوپطرہ
زمرہ:قدیم طفل حکمران
آدم خور

**آدم خور** ایک انسانی گوشت خور جانور کو کہا جاتا ہے۔

آدم خور
زمرہ:جانوروں کے جان لیوا حملے
زمرہ:ویکی ڈیٹا سے مطابقت رکھنے والی مختصر تفصیل
آشتی نامۂ محمد

**آشتی نامۂ محمد**  اس دستاویز کا نام ہے جس میں جبل سینا کی خانقاہ مقدسہ کیتھرین کے مسیحی راہبوں کو تحفظ اور دیگر اختیارات عطا کیے گئے تھے اور اس کی محمد بن عبد اللہ نے توثیق کی تھی۔ اس عہدنامہ کے آخر میں دستخط کے طور پر ایک ہاتھ بنا ہوا ہے جس کے متعلق کہا جاتا ہے کہ پیغمبر محمد کا ہاتھ ہے۔

آشتی نامہ کے دو نسخے موجود ہیں، پہلا نسخہ مصر کی خانقاہ مقدسہ کیتھرین میں ہے جبکہ دوسرا یونان میں واقع خانقاہ صخرہ شمعون میں رکھا ہوا ہے۔

## مزید دیکھیے
* نسخۂ سینا

## حوالہ جات

زمرہ:اسلام اور مسیحیت
زمرہ:خانقاہ مقدسہ کیتھرین
زمرہ:ساتویں صدی میں اسلام
زمرہ:محمد بن عبد اللہ کے معاہدے
زمرہ:مصر میں ساتویں صدی
زمرہ:مصر میں قرون وسطی کے دستاویزات
زمرہ:ویکی ڈیٹا سے مختلف مختصر وضاحت
زمرہ:محمد بن عبد اللہ کے دور میں مسلمانوں کے غیر مسلم متعاملین
زمرہ:ساتویں صدی کی دستاویزات
زمرہ:محمد بن عبد اللہ
زمرہ:تاریخ مصر
زمرہ:قرون وسطی میں ادب
خانقاہ صخرہ شمعون

**خانقاہ صخرۂ شمعون** (، لفظاً: "شمعون کا پتھر") کوہ آتھوس، یونان میں واقع ایک مشرقی راسخ العقیدہ خانقاہ ہے۔ تیرہویں میں شمعون آتھوسی نامی شخص نے اس خانقاہ کو قائم کیا تھا۔ روایت بتاتی ہے کہ شمعون جب قریبی غار میں مقیم تھا تو اس نے ایک خواب دیکھا جس میں تھیوتوکوس نے اس کو ہدایت کری کہ پتھر کے بالکل اوپر ایک خانقاہ بنائی جائے اور وعدہ کیا کہ وہ اسے اور خانقاہ کو محفوظ رکھے گی۔ شعمون نے خانقاہ کو ”جدید بیت اللحم“ (یونانی: Νέα Βηθλεέμ) کا نام دیا اور محبت میں اسے پیدائش مسیح کے نام وقف کر دیا۔

## حوالہ جات

زمرہ:کوہ آتھوس پر خانقاہیں
زمرہ:کامنز زمرہ جس کا ربط ویکی ڈیٹا پر ہے
زمرہ:تیرہویں صدی میں قائم ہونے والی مسیحی خانقاہیں
زمرہ:پطرس
امریکی آپ بیتی نگاروں کی فہرست

یہ ریاستہائے متحدہ امریکا کے آپ بیتی نگاروں کی فہرست ہے۔ 
## آ
* آئزک بشوس سنگر
* آندرے اگاسی
## ا
* الزبتھ ایشلے
* الزبتھ ٹیلر
* ایمنیم
* ایمی فشر
* ایڈورڈ کینیڈی
## ب
* بل کلنٹن
* بن یمین فرینکلن
## ت
* تالولہ بینکہیڈ
* تھیوڈور روزویلٹ
## ج
* جارجینا سپیلون
* جین لنچ
## ر
* رشیدہ جونز
* رونالڈ ریگن
## س
* سلع وارڈ
## ش
* شیلے ونٹرس
## ع
* عیل مین والکمین
## ف
* فرینک میکورٹ
## م
* مارتینا نیوراتیلووا
* مارلین ڈائٹرچ
* مارک ٹوین
* میا فیرو
## ن
* نینسی ڈیوس ریگن
## پ
* پرل ایس بک
* پیگی لی
## چ
* چارلٹن ہسٹن
* چاینا
## ڈ
* ڈرو بیریمور
* ڈیبی رینالڈز
## ک
* کرس کائل
## ہ
* ہیلری کلنٹن

## مزید دیکھیے
* اردو آپ بیتی نگاروں کی فہرست

## حوالہ جات

@
آپ بیتی نگار
44 ق م

## واقعات
* 15 مارچ:  جولیس سیزر کو قتل کر دیا گیا۔ مارک انتھونی جولیس سیزر کا جانشین بن گیا۔ 
* 20 مارچ: روم میں  جولیس سیزر کی آخری رسومات ادا کی گئیں۔ 2 ستمبر: فرعون مصر ملکہ قلوپطرہ نے اپنے بیٹے سیزاریئن کو ولی عہد مقرر کر دیا۔ 

## وفیات
* 15 مارچ: **[[جولیس سیزر]]**، رومن آمر رومی جمہوریہ۔
* 26 جولائی: **[[بطلیموس چہاردہم]]**، فرعون مصر۔

## حوالہ جات

زمرہ:44 ق م
زمرہ:ویکی ڈیٹا سے مختلف مختصر وضاحت
پرائر

**پرائر** (مؤنث **پرائرس**) لاطینی زبان سے ماخوذ ایک لفظ ہے جس کا مطلب *پہلا*، *پیشتر*، *ماقبل* ہے۔ یہ ایک کلیسیائی خطاب ہوتا ہے۔ یہ مسیحی خانقاہی نظام میں صدر راہب یا صدر راہبہ سے نچلے درجے کا برترعہدہ دار ہوتا ہے۔

زمرہ:کلیسیائی القاب
زمرہ:مذہبی قائدین کے کردار
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:علم الکلیسیا
رعنا آزادی‌ور

**رعنا آزادی‌ور**، پیدائش 4 اپریل 1983) ایک ایرانی اداکارہ و ماڈل ہے۔

## حوالہ جات

## بیرونی روابط
* 
* 

زمرہ:1983ء کی پیدائشیں
زمرہ:اکیسویں صدی کی ایرانی اداکارائیں
زمرہ:ایرانی فلمی اداکارائیں
زمرہ:ایرانی گلوکارائیں
زمرہ:بقید حیات شخصیات
زمرہ:تہران کی اداکارائیں
زمرہ:ایرانی اداکار کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:ایرانی اسٹیج اداکارائیں
زمرہ:ایرانی ٹیلی ویژن اداکارائیں
زمرہ:تہران کی شخصیات
ہنری موریس گولڈمین

**ڈاکٹر ہنری موریس گولڈمین** () کی شہرت کا اصل سبب دندانسازی کی تعلیم میں ان کی کوششیں اور بوسٹن یونیورسٹی میں ان کے نام سے قائم *ہنری ایم گولڈمین اسکول آف ڈینٹل میڈیشن* ہے۔

ہنری ماریس بوسٹن کے متمول طبقے سے تعلق رکھتے تھے۔ وہ ریاستہائے متحدہ امریکا کی فوج میں ترقی کرتے ہوئے کپتان کے عہدے تک پہنچے تھے۔ انھوں نے دندنسازی کی تعلیم *آئیوی لیگ* سے حاصل کی تھی۔

## مزید دیکھیے
* دندان سازی
* ریاستہائے متحدہ امریکا

## حوالہ جات

زمرہ:امریکی سائنسدان
زمرہ:امریکی ماہرین تعلیم
دندان سازی

**دندان سازی** (جسے کئی بار انگریزی متبادل **ڈنٹسٹری** سے بھی جانا جاتا ہے) طب کی وہ شاخ ہے جو دانتوں کی صحت پر توجہ دیتی ہے۔

دندان سازی کے مطالعے کے کچھ پہلو اس طرح ہیں:
* نومولودوں میں مسوڑھوں  اور دانت کا آنا۔
* دودھ کے دانت  کا آنا اور ان کا گرنا۔
* دانتوں کا سڑنا۔
* ناقص دانتوں کی دیکھ ریکھ
* مصنوعی دانتوں کا لگا اور ان کی دیکھ ریکھ
* مسوڑھوں کی صحت
* منہ کی عمومی صحت
* دانتوں کی مخصوص جراحی

## مزید دیکھیے
* دانت
* طب
* منہ کی صحت

## حوالہ جات


## بیرونی روابط
*


زمرہ:ویکی ڈیٹا سے مختلف مختصر وضاحت
ذکات

**ذکات ** وہ عمل جس کے ذریعے خشکی کے جانور حلال ہوتے ہیں۔ اسے تذکیہ بھی کہتے ہیں۔
## ذکات قرآن میں
ذبیحہ میں ذکاۃ اس کا پاک کرنا ہے۔ اسی معنی میں سورہ المائدہ کی آیت نمبر 3میں ذکر ہے اِلَّا مَا ذَكَّيْتُمْ مگر جسے تم ذبح کر لو۔
## ذکات حدیث میں
* صحاح میں ہے ذَکَّیْتُ الشَّاۃ میں نے بکری کو ذبح کر دیا۔
* محمد صلی اللہ علیہ و آلہ وسلم نے فرمایا کہ ماں کو ذبح کرنا جنین کو ذبح کرنا ہے "ذَكَاةُ الجَنِينِ ذَكَاةُ أُمِّهِ۔"(سنن الترمذی) امام ابو حنیفہ رحمۃ اللہ اس حدیث کا مفہوم یہی متعین کرتے ہیں کہ ماں کے ذبح کیے جانے کی طرح جنین کو بھی ذبح کیا جانا چاہیے ۔
* عن أبي جعفر قال: ذکاۃ الأرض یبسہا۔
* اگر ناپاک زمین خشک ہو جائے اور اس پر نجاست کا اثر اور بدبو ظاہر نہ ہو تو اس پر نماز پڑھنا جائز ہے۔
## تذکیہ کی حقیقت
تذکیہ کی حقیقت صرف یہ ہے کہ جانور کی طبعی حرارت کو بدن سے نکال دیا جائے لیکن شریعت میں (ہر طریقہ سے ازالۂ حرارت کو تذکیہ نہیں کہا جاتا بلکہ ایک خاص طریقہ سے ابطال حیات کا نام تذکیہ ہے)یعنی بالارادہ اللہ کا نام لے کر حلق و لبہ کو کاٹ کر یا چھید کر ابطال حیات کرنے کا نام شرعاً تذکیہ ہے۔ ابوہریرہ کی روایت ہے کہ رسول اللہ (صلی اللہ علیہ وآلہ وسلم) نے بدیل بن ورقاء خزاعی کو اونٹ پر سوار کر کے منیٰ کی گھاٹیوں میں (تمام حاجیوں کی تعلیم کے لیے) یہ ندا کرنے کے لیے بھیجا کہ ذکات (ذبح اور نحر) حلق اور لبہ میں ہونا چاہیے۔ ۔
## دو قسمیں
امام شافعی اپنی بے نظیر کتاب ’’الام‘‘ میں فرماتے ہیں۔
’’ذکوٰۃ کے دو طریقے ہیں۔ ایک طریقہ تو ذکاۃ اختیاری کا ہے اور وہ ذبح یا نحر ہے۔ دوسرا طریقہ ذکاۃ غیر اختیاری کا ہے۔ اس میں اپنے ہاتھ سے تیر مارنا یا کسی ہتھیار سے کام لینا یا شکاری جانوروں سے شکار کرنا وغیرہ صورتیں داخل ہیں اور ان سب میں انسانی فعل و عمل کو دخل ہے۔ گڑھا کھود کر کسی جانور کو اس میں گرا کر ماردینا ذکاۃ شرعی کے طریقوں میں داخل نہیں ہے۔ خواہ گڑھے میں ہتھیار ہوں یا نہ ہوں۔ اسی طرح اگر ایک شخص نے تلوار یا نیزہ گاڑ لیا، پھر کسی جانور کو اس کی طرف بھگایا اور اس سے ذبح ہو گیا تو اس کا کھانا بھی جائز نہیں ہے۔ کیونکہ یہ بلا کسی شخص کے ذبح کرنے کے ذبح ہوا۔‘‘

## حوالہ جات

زمرہ:قرآنی اصطلاحات
ولادت یسوع مسیح

**ولادت یسوع مسیح** یا **پیدائش مسیح** یا **میلاد مسیح** سے مراد یسوع مسیح کی پیدائش ہے۔ اس کا ذکر لوقا و متی کی انجیلوں میں ہوا ہے۔

مسیحی علم الٰہیات میں ولادت مسیح سے متعلق عقیدہ ہے کہ یسوع آدم کا اوتار ہیں اور اسی وجہ سے انھیں ایک خطاب آدم ثانی کا دیا جاتا ہے کیونکہ مسیحیوں کے نزدیک یہ مشیت الٰہی تھی کہ یسوع، بشر اول آدم کی جانب سے کیے گئے گناہ کی بھرپائی کریں۔

## تاریخ پیدائش
عام خیال یہ ہے کہ یسوع مسیح سنہ 1ء میں پیدا ہوئے۔ لاطینی حروف A.D. ہے جو Anno Domini کا مخفف ہیں مراد ہے "مالک کا سال" یعنی ”ہمارے خداوند کا سال“۔ لیکن جب لوگوں کو یہ بتایا جاتا ہے کہ یسوع اس سے چار یا پانچ سال پہلے پیدا ہوئے تو انھیں تعجب ہوتا ہے۔ سچ تو یہ ہے کہ عیسوی تقویم چھٹی صدی میں مرتب کی گئی۔ راہب ڈایونیسیس اکسی گوس (Monk Dionysius Exiguus) نے 526ء میں حساب لگا کر سنہ عیسوی کا اعلان کیا۔ لیکن بدقسمتی سے اس کے حساب میں چار سال کی غلطی رہ گئی۔ اس نے مسیح کی پیدائش رومی تقویم کے سال 754 میں رکھی۔ لیکن ہیرودیس اعظم جس نے بیت اللحم کے معصوم بچوں کا قتل عام کیا تھا رومی سال 750 میں فوت ہوا تھا۔ اس سے ظاہر ہے کہ یسوع مسیح کی پیدائش 750 سے کم از کم چند ماہ پہلے ہوئی ہو گئی۔ غالباً وہ رومی سنہ 749 کے شروع میں پیدا ہوئے تھے یعنی 5 ق م کے آخر میں۔
جب اس غلطی کا پتہ چلا تو یہ ناممکن تھا کہ بے شمار چھپی ہوئی کتابوں میں اس کو درست کیا جائے سو سنہ عیسوی کو یوں ہی رہنے دیا گیا۔

## حوالہ جات


زمرہ:کرسمس
زمرہ:لوقا کی انجیل
زمرہ:متی کی انجیل
زمرہ:ویکی ڈیٹا سے مطابقت رکھنے والی مختصر تفصیل
ملنسار

**ملنساری** سماجی میل جول کے اس عمل کو کہتے ہیں جس میں افراد مثبت انداز میں ایک دوسرے سے پیش آتے ہیں۔ ملنساری ہر عمر کے افراد پر محیط ہو سکتی ہے۔ یہ ہر سماجی طبقے سے تعلق رکھتی ہے۔ اس میں ایک شخص کے قریبی اور دور کے رشتے دار، دوست احباب، ہم پیشہ و ہم کار لوگ، ہم مذہب لوگ، غیر مذہب والے، ہم وطن اور غیر ملکی، ہم زبان اور دیگر زبان والے سبھی آتے ہیں۔ ملنساری منصوبہ بند بھی ہو سکتی اور اتفاقی طور پر لوگوں کے آمنے سامنے آنے کی صورت میں بھی ہوتی ہے۔ یہ عادت پرورش اور تعلیم کا نتیجہ بھی ہو سکتی ہے اور لوگوں میں فطری خاصا کے طور پر بھی رہ سکتی ہے۔ تاہم ملنساری کی تعلیم بچوں کی تربیت اور پرورش کا اہم حصہ ہے۔ نشو و نما کے ایام سے بچے جتنی ملنساری خود میں پیدا کریں گے، وہ عملی دنیا میں اتنے مثبت معاملت والے اور سماجی طور پر کامیاب رہیں گے۔

## مزید دیکھیے
* اسلام میں ملنساری

زمرہ:جذبات
زمرہ:عمرانی اصطلاحات
زمرہ:تعلقات اکثریت-اقلیت
زمرہ:ویکی ڈیٹا سے مطابقت رکھنے والی مختصر تفصیل
زمرہ:علوم انسانی
زمرہ:سماجی نفسیات
زمرہ:انسانی نشوونما
زمرہ:نفسیات نشائی
زمرہ:فلسفیانہ بشریات
زمرہ:تعلیمی نفسیات
زمرہ:تدریس
زمرہ:بچے
زمرہ:معاشرتی علوم
سلیم آفریدی

'''سلیم آفریدی کراچی کے مشہور کامیڈین ہیں اور ان کا شمار معین اختر مرحوم اور عمر شریف کے ہم عصر میں ہوتا ہے، شوبز کے تمام ہی شعبوں میں اپنا فن دکھا اور نبھا چکے ہیں۔ ابتدائی مقبولیت سٹیج ڈراما بکراقسطوں پر۔ سے حاصل ہوئی۔ کامیڈی میں اہم مقام حاصل کیا جب ان کی کیسٹ ایف ایم w11 کے قریبا 40 والیوم نکلے اور مقبولیت حاصل کی جو آج تک قائم ہے، فلم، اصٹیج، ریڈیو، ٹی وی اور ورائٹی پروگامز نا صرف کراچی پاکستان بلکہ بمبئی (انڈیا) امریکا یورپ کے اکثر ممالک میں اپنے فن کا مظاہرہ کیا۔300 سے زائد اسٹیج ڈراموں میں مرکزی کردار ادا کر چکے ہیں، دھیمے مزاج کے شستہ مزاح کے لیے معروف ہیں۔ تاحال اسٹیج ڈراموں میں خصوصا کراچی میں ان کی موجودگی کامیڈی ڈراموں میں کامیابی کی ضمانت سمجھی جاتی ہے۔ تا حال کراچی میں مقیم ہیں۔ آفریدی قوم کے حسن خیل (ذیلی قبیلہے )سے تعلق ہے، جو ہندوستاں کے صوبہ up کے ضلع مظفرنگر میں کئی گاؤں و قصبات میں موجود ہیں ۔
ختنہ مسیح

تصغیر|''ختنہ مسیح'' کی منظر کشی۔
**ختنۂ مسیح** سے مراد یسوع کا ختنہ ہے۔ اس کا ذکر لوقا کی انجیل میں ملتا ہے کہ یسوع کی پیدائش کے آٹھ روز بعد ان کا ختنہ (روایتاً 1 جنوری) کیا گیا۔ ختنہ یہودی شریعت میں لازم ہے، اس میں دستور ہوتا ہے کہ بچہ کی پیدائش کے آٹھ روز بعد بِرت مِلا کی تقریب کے دوران اس کا ختنہ کر دیا جاتا ہے اور اس کا نام بھی اسی تقریب میں رکھا جاتا ہے۔

## حوالہ جات

زمرہ:ختنہ
زمرہ:لوقا کی انجیل
زمرہ:ولادت یسوع مسیح
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:عہد نامہ جدید ولادت یسوع مسیح
خطبات مسجد نبوی

دنیائے عالم کے تمام مسلمانوں کا دل مکہ مکرمہ اور مدینہ منورہ کے ساتھ دھڑکتا ہے اور ان کی شدید خواہش ہوتی ہے کہ حرمین شریفین کے زیارت کے موقع پر مسجد الحرام اور مسجد نبوی میں کم از کم ایک ایک جمعہ کی نماز ادا کی جائے اور خطبہ سنا جائے لیکن چونکہ حرمین شریفین میں خطبات عربی زبان میں ہوتے ہیں تو بہت ہی کم افراد ان سے کما حقہ مستفید ہو پاتے ہیں، اسی چیز کو مد نظر رکھتے ہوئے ان خطبات کا ترجمہ اردو زبان میں دنیائے عالم میں پھیلے ہوئے اردو دان مسلمانوں تک پہنچانے کا بیڑا شفقت الرحمن مغل نے اٹھایا اور عرصہ پانچ سال سے اس کام کے لیے مشنری جذبے کے ساتھ مصروف عمل ہیں، مسجد نبوی کے گذشتہ پانچ سالوں اور آئندہ کے تمام خطبات کا ترجمہ آپ اردو مجلس پر دیکھ سکتے ہیں
## حوالہ جات ==*
راؤ افتخار انجم

**راؤ افتخار انجم** (پیدائش: 1 دسمبر 1980ء خانیوال) ایک پاکستانی مذہبی مبلغ اور سابق کرکٹ کھلاڑی ہیں۔ وہ ایک دائیں ہاتھ کے بلے باز اور دائیں ہاتھ کے درمیانے رفتار کے باؤلر ہیں۔ انجم کو ان کی غیر فطری طور پر پتلی ساخت اور ان کے "پفنگ" باؤلنگ ایکشن سے پہچانا جا سکتا ہے۔ اگرچہ وہ اپنی باؤلنگ میں بہت درست ہے اور اہم وکٹیں لے سکتا ہے، لیکن بعض اوقات وہ مہنگا پڑ جاتا ہے۔ گلین میک گرا کی طرح کے باؤلنگ ایکشن کے ساتھ، انھوں نے پاکستانی کرکٹ کے مقابلے میں 200 سے زائد وکٹیں حاصل کیں، پاکستانی قومی ٹیم میں شامل ہونے سے پہلے، انھوں نے 2004ء میں پیٹرنز ٹرافی کے فائنل میں دس وکٹیں حاصل کیں۔ انھیں دنیا کا بہترین باؤلر قرار دیا گیا۔ پاکستان کے سابق فاسٹ باؤلر ولید ملک کا مقامی سرکٹ کا سال۔ افتخار کو بھارت کے خلاف ون ڈے سیریز کے لیے پاکستانی ٹیم میں شامل کیا گیا اور سات ماہ بعد پاکٹیل کپ میں ڈیبیو کیا۔ انھیں 2007ء کے کرکٹ ورلڈ کپ کے پاکستانی اسکواڈ میں شامل کیا گیا تھا۔ اس نے تین میچ کھیلے اور پانچ وکٹیں حاصل کیں۔ ایک اچھے دور کے باوجود، ٹیم کے دباؤ کے وقت گیند کرنے میں اس کی نااہلی سامنے آئی۔ شعیب اختر اور محمد آصف کے دوبارہ اُبھرنے سے، افتخار انجم کے لیے امکانات بہت کم دکھائی دے رہے تھے اور اس کے بعد دوسرے بڑے کھلاڑیوں میں سے کسی کے زخمی ہونے کو چھوڑ کر۔ تاہم، شعیب اور آصف کے ڈوپنگ تنازعات، انجریز اور نظم و ضبط کے مسائل کا شکار ہونے کے بعد، افتخار کو دوبارہ بلایا گیا اور وہ خود کو زیادہ سینئر باؤلرز میں سے ایک کے طور پر پایا کیونکہ پاکستان نے بنگلہ دیش میں کٹپلی کپ جیتا لیکن 2008ء کے فائنل میں پہنچنے میں ناکام رہے۔ ایشیا کپ جس کی میزبانی انھوں نے کی۔ انھیں سرے نے 2010ء کے انگلش سیزن کے پہلے حصے کے لیے اپنے اوورسیز کھلاڑی کے طور پر سائن کیا تھا، جب کہ پیوش چاولہ آئی پی ایل میں کھیل رہے تھے۔

## مزید دیکھیے
* کرکٹ
* ٹیسٹ کرکٹ
* پاکستان قومی کرکٹ ٹیم
* پاکستان کے ٹیسٹ کرکٹ کھلاڑیوں کی فہرست

## حوالہ جات

زمرہ:1980ء کی پیدائشیں
زمرہ:اسلام آباد کے کرکٹ کھلاڑی
زمرہ:اسلام آباد لیپرڈز کے کرکٹ کھلاڑی
زمرہ:بقید حیات شخصیات
زمرہ:پاکستان کے ایک روزہ کرکٹ کھلاڑی
زمرہ:پاکستان کے عالمی ٹوئنٹی/20 کرکٹ کھلاڑی
زمرہ:پاکستان کے کرکٹ کھلاڑی
زمرہ:پاکستان کے ٹیسٹ کرکٹ کھلاڑی
زمرہ:پاکستانی آپ بیتی نگار
زمرہ:پاکستانی سنی
زمرہ:پنجاب (پاکستان) کے کرکٹ کھلاڑی
زمرہ:خانیوال کے کرکٹ کھلاڑی
زمرہ:رانگڑ راجپوت
زمرہ:راولپنڈی کے کرکٹ کھلاڑی
زمرہ:زر اشتراک درکار مواد کے روابط پر مشتمل صفحات
زمرہ:زرعی ترقیاتی بینک پاکستان کے کرکٹ کھلاڑی
زمرہ:سرے کے کرکٹ کھلاڑی
زمرہ:ضلع خانیوال کی شخصیات
زمرہ:کرکٹ عالمی کپ 2007 کے کھلاڑی
زمرہ:راولپنڈی ریمز کے کرکٹ کھلاڑی
زمرہ:وفاقی علاقہ جات کے کرکٹ کھلاڑی
زمرہ:ویکی ڈیٹا سے مطابقت رکھنے والی مختصر تفصیل
مصطفٰی جان رحمت پہ لاکھوں سلام

احمد رضا خان نے بارگاہ رسالت میں درود و سلام پیش کیا ہے جو ان کے نعتیہ دیوان حدائق بخشش میں شامل ہے۔
اس کا عربی و انگریزی میں ترجمہ ہو چکا ہے، عربی ترجمہ جامعہ ازہر کے استاد حازم محمد احمد محفوظ نے 1999ء میں **المنظومۃ السلامیۃ فی مدح خیر البریۃ** کے نام سے شائع کرایا۔ جب کہ اس عربی ترجمے کی تشریح و مقدمہ ڈاکٹر حسین نجیب مصری نے لکھا۔

## نمونۂ سلام



## حوالہ جات

زمرہ:احمد رضا خان کی نعتیں
ریا سبودھ

**ریا سبودھ** ایک بھارتی ماڈل ہے۔ اس نے 2017ء میں انڈیاز نیکسٹ ماڈل مقابلے کا خطاب جیتا تھا۔

## خاندان
ریا سبودھ کا جنم احمدآباد، گجرات، بھارت میں ہوا۔ اس کا والد ایک خیاط ہے اور ماں ایک کمپیوٹر اکاؤنٹینٹ ہے۔

## ٹیلی ویژن
ریا نے اسٹار پلس پر ایک ٹیلی ویژن سیریل دل بولے اوبیرائے میں مہمان فنکار کا رول کیا تھا۔

## حوالہ جات

زمرہ:بقید حیات شخصیات
زمرہ:گجرات، بھارت کی اداکارائیں
زمرہ:گجرات، بھارت کی خواتین ماڈل
محمد فتحی رفاعی التحتوی

**محمد فتحی رفاعی التحتوی** مصر کے سابق سفارت کار تھے۔ ان کا آبائی تعلق انیسویں صدی کے علمائے اسلام سے تھا۔ وہ کئی سال نائب وزیر خارجہ رہے۔ اس کے بعد وہ جامعہ الازہر کے ترجمان رہے۔ مگر حسنی مبارک حکومت کے خلاف ملک میں نوجوانوں کے جوش کو دیکھتے ہوئے وہ جامعہ الازہر کے اپنے عہدے سے مستعفی ہو گئے اور تحریر چوک پر جمع ہو گئے، تاہم وہ کوئی تقریری جوش و ولولے کا مظاہرہ نہیں کیے۔

## حوالہ جات

زمرہ:مصری سفارتکار
زمرہ:مصری علماء
کرسمس کارڈ

تصغیر|دنیا کا پہلا کرسمس کارڈ۔
**کرسمس کارڈ** ایک گریٹنگ کارڈ جو کرسمس کے موقع پر استعمال ہوتا ہے۔ کرسمس کارڈ کی ابتدا 1843ء میں برطانیہ میں ہوئی، جب ان معاشرہ میں ریلوے اور ڈاک کے انتظام سے انقلاب آ چکا تھا۔ ایک غالب خیال کے مطابق سب سے پہلا کرسمس کارڈ جان کالکوٹ ہورسلے نے 1843ء میں اپنے دوست سر ہنری کول بھیجا۔ یہ کارڈ پوسٹ کارڈ کی طرز کا تھا جس میں تین خانے تھے۔ مرکزی خانے میں ایک عام برطانوی خاندان کرسمس ضیافت میں جشن مناتے دکھایا گیا لیکن دوسرے خانوں میں بھلائی اور محبت کے سماجی کاموں کی تصاویر بنائی گئیں اور کارڈ کی پیشانی پر لکھا تھا ”آپ کو کرسمس اور نیا سال مبارک ہو“ اس کارڈ کی ایک ہزار کاپیاں شائع کر کے صرف ایک شلنگ فی کارڈ فروخت کی گئیں۔ اشاعت اور ڈاک کے نظام میں ترقی کے باعث کرسمس کارڈ کا رواج عام ہو گیا جس میں کرسمس کے متعلق تصاویر شائع ہونے لگیں اور یہ رسم آج تک جاری ہے۔

## حوالہ جات

زمرہ:کرسمس کی رسومات
زمرہ:گریٹنگ کارڈ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:1611 ء کی متعارفات
زمرہ:جیمز ششم اور اول
یسوع کا بپتسمہ

[تصغیر|[یوحنا اصطباغی یسوع کو بپتسمہ دیتے ہوئے۔]]
**یسوع کے [[بپتسمہ]]** کا تذکرہ متی، لوقا اور مرقس کی اناجیل میں ہوا ہے۔ انجیلِ یوحنا میں یسوع کے بپتسمہ کا واضح ذکر نہیں ملتا۔ مسیحیوں میں اس واقعے کی یاد میں خداوند کے بپتسمے کے نام سے تہوار بھی منایا جاتا ہے۔

## حوالہ جات

زمرہ:انجیل کے واقعات
زمرہ:انگلیکانیت
زمرہ:بپتسمہ
زمرہ:پہلی صدی میں مسیحیت
زمرہ:جنوری کی تقریبات
زمرہ:دریائے اردن
زمرہ:روح القدس
زمرہ:علم المسیح
زمرہ:فن میں یسوع مسیح
زمرہ:فن میں یوحنا اصطباغی
زمرہ:فنون بحساب موضوع
زمرہ:کاتھولک مسیحیت
زمرہ:کامنز زمرہ جس کا ربط ویکی ڈیٹا پر ہے
زمرہ:کرسمس
زمرہ:کیتھولک مقدس ایام
زمرہ:لطوریائی تقویم
زمرہ:لوقا کی انجیل
زمرہ:متی کی انجیل
زمرہ:مذہبی تاریخ میں روح القدس سے متعلق مقامات
زمرہ:مرقس کی انجیل
زمرہ:مسیحی اصطلاحات
زمرہ:مسیحی پیکر نگاری
زمرہ:مسیحی تہوار اور مقدس ایام
زمرہ:ویکی ڈیٹا سے مطابقت رکھنے والی مختصر تفصیل
زمرہ:یسوع مسیح
زمرہ:یوحنا اصطباغی
زمرہ:یوحنا کی انجیل
برکت اللہ (آرچ ڈیکن)

**علامہ برکت اللہ** ایک اعتذار پسند مسیحی (Christian apologist) تھے اور انھوں نے شیعہ اسلام ترک کر کے انگلیکان مسیحیت اختیار کی تھی۔۔ ابتدائی تعلیم مشن اسکول سے حاصل کی اس کے بعد ایک مدرسے میں داخل کروادیاگیا۔جب پانچویں کلاس میں پہنچے تو تومسیحی تعلیم کی لیاقت اور معلومات میں مسیحی لڑکوں سے بھی آگے تھے۔ان کی ابتدائی زندگی کا کوئی ایسا سال نہیں گذرا جب انھوں نے بائبل مقدس کی تعلیم میں انعام حاصل نہ کیا ہو۔ان کی عمر ابھی 12 برس تھی اور یہ چھٹی جماعت کے طالب علم تھے کہ سعدی اورفردوسی کا کلام بخوبی پڑھ سکتے تھے۔ بچپن کے ایک واقعہ نے ان کی زندگی پرگہرا اثر کیا جس میں ایک انگریز مشنری ٹامس نے ایک مسلمان لڑکے کے ان پر مسیحی منادی کے دوران تھوکنے اور طمانچہ رسید کرنے پر معاف کرنے اور برکت دینے کے الفاظ ادا کیے تھے۔نویں جماعت کا امتحان پاس کرنے کے بعد جب یہ گھر لوٹے تو ان کو خبر ملی کہ ان کے والد، والدہ، دو بہنیں اور دو بھائی مسیحی ہو گئے ہیں۔ان کے والد شیخ رحمت علی انجمن اسلامیہ کے صدر تھے۔انجیل کے مطالعہ میں ان کے والد نے ان کی مدد کی۔مسلسل مطالعہ کے بعد 7 جولائی 1907ء کو 16 برس کی عمر میں بپتسمہ پایا۔ انھوں نے 1914ء سے اپنے نفاذِ فرمان
(آرڈینیشن) 1923ء تک ایڈورڈز کالج اور فورمن کرسچین کالج میں بطور لیکچرر خدمات سر انجام دیں۔ 1956ء اپنے آرچ ڈیکن کے منصب سے ریٹائر ہونے کے بعد انھوں نے علی گڑھ میں ہنری مارٹن اسکول برائے اسلامیات میں ملازمت اختیار کی۔ انھوں مسیحی اعتذاریات (Christian apologetics) کے موضوعات پر کئی اردو کتابیں لکھیں۔ بعد میں وہ رائل ایشیاٹک سوسائٹی (Royal Asiatic Society) کے رکن بھی بنے۔ آپ 1971ء میں وفات پا گئے۔

## تصنیفات

* کربلا سے کلوری تک
* دشتِ کربلا وکوہِ کلوری
* سیدنا مسیح کی آمد اور سلطنتِ روم
* توريتِ موسوی اور محمد عربی
* محمد عربی
* توضیح العقائد
* مسیحیت کی عالمگیری
* توضیح البیان فی اصول قرآن
* دینِ فطرت : مسیحیت یا اسلام
* اُبوتِ خدا اور ابنیتِ مسیح
* ايلی ایلی لما شقنتی
* قانائے گلیل کا معجزہ
* اسرائیل کا نبی يا جہان کا منجئی
* مقدس توما رسولِ ہند
* نورالہدی (حصہ اول و دوم)
* کلمتہ اللہ کی تعلیم
* مسیحیت اور اشتراکیت
* صداقت وقدامتِ اناجیلِ اربعہ (حصہ اول و دوم)
* کیا تمام مذاہب یکساں ہیں؟
* اناجیل اربعہ کی زبان اور چند آیات کا نیا ترجمہ
* منجئی جہان کی آخری فسح اور پاک عشائے ربانی کا صحیح مفہوم
* منجی عالمین کی آمد کے زمانہ میں یونانی رومی دنیا کا مذہبی پس منظر

## حوالہ جات

زمرہ:1891ء کی پیدائشیں
زمرہ:1971ء کی وفیات
زمرہ:اعتذار پسند مسیحی
زمرہ:انگلیکانیت قبول کرنے والی شخصیات
زمرہ:بھارتی سابقہ شیعہ مسلم شخصیات
زمرہ:بھارتی سابقہ مسلم شخصیات
زمرہ:شیعیت سے پروٹسٹنٹ قبول کرنے والی شخصیات
زمرہ:ضلع نارووال کی شخصیات
زمرہ:فارمین کرسچین کالج کا تدریسی عملہ
زمرہ:ہندوستان کے مسیحی مصنفین
زمرہ:اسلام سے پروٹسٹنٹ قبول کرنے والی شخصیات
برکت اللہ

**برکت اللہ** ایک مردانہ مسلم ذاتی نام ہے اور جو دو الفاظ *[[برکات (ضد ابہام)|برکت]]* اور *[[اللہ]]*، (معنی *اللہ کا فضل*) کا مرکب ہے۔ اس سے مراد ہو سکتی ہے :

* برکت اللہ مارہروی، (8 مارچ 1660ء تا 5 اگست 1729ء) سلسلہ قادریہ کے شیخ۔ 
* برکت اللہ (1891–1971)، مسیحی اعتذار پسند مصنف
* محمد برکت اللہ (1898–1974)، بنگلہ دیشی مصنف
* برکت اللہ خان (1920–1973)، بھارتی سیاست دان

## مقامات
* برکت اللہ خان اسٹیڈیم

زمرہ:ضد ابہام صفحات
زمرہ:خاندانی ناموں والے ضد ابہام صفحات
زمرہ:عربی مذکر اسماء
زمرہ:مردانہ ذاتی نام
خداوند کا بپتسمہ

تصغیر|مسیح کا بپتسمہ
**خداوند کا بپتسمہ** ایک تہوار جو مسیحی برادری دریائے یردن میں یوحنا اصطباغی کے ہاتھوں یسوع کو بپتسمہ دیے جانے کی یاد میں مناتی ہے۔ دراصل مسیح کا بپتسمہ عید ظہور خداوند کو منایا جاتا تھا۔

زمرہ:بپتسمہ
زمرہ:جنوری کی تقریبات
زمرہ:عشرۂ کرسمس
برکت علی

**برکت علی** ایک اسلامی مردانہ ذاتی نام ہے جو برکت (فضل) اور علی کا مرکب ہے۔
اس سے مراد ہو سکتا ہی ہے :

* ملک برکت علی (1886–1946)، بھارتی سیاست دان، وکیل اور صحافی
* صوفی برکت علی (1911–1997)، پاکستانی صوفی
* میر برکت علی خان (پ۔1933ء) مشہور بنام شہزادہ مکرم جان، نظا م حیدرآباد

زمرہ:عربی مذکر اسماء
زمرہ:جملہ فہرست نما اشاریے
زمرہ:ذاتی نام
زمرہ:ویکی ڈیٹا سے مختلف مختصر وضاحت
زمرہ:مردانہ ذاتی نام
رانا محمود الحسن

**رانا محمود الحسن** ایک پاکستانی سیاست دان ہیں جو بطور رکن قومی اسمبلی پاکستان خدمت کرتے رہے۔
## خاندانی پس منظر
آپ کے آبا و اجداد کا تعلق ضلع کرنال کے گاؤں **گھرونڈا** سے ہے اور آپ **منڈھاڑ** گوت کے راجپوت رانگڑ و مہاجر قوم ہیں۔

## سیاسی کیریئر
آپ پہلی دفعہ2002ء میں حلقہ این اے۔150 سے کامیاب ہوئے اور 2008ء میں بھی اسی حلقہ سے جیتے۔ پھر 2013 کے انتخابات میں حلقہ پی پی-196 (ملتان-3) سے ایم پی اے بنے۔

## حوالہ جات

زمرہ:بقید حیات شخصیات
زمرہ:پاکستان مسلم لیگ (ن) کے سیاست دان
زمرہ:پاکستانی ارکان قومی اسمبلی 2002ء تا 2007ء
زمرہ:پاکستانی ارکان قومی اسمبلی 2008ء تا 2013ء
زمرہ:پنجاب ارکان صوبائی اسمبلی 2013ء تا 2018ء
زمرہ:پنجاب سے ایوان بالا کے ارکان
زمرہ:رانگڑ راجپوت
زمرہ:مجلس ایوان بالا پاکستان کے ارکان
زمرہ:ملتان کی شخصیات
زمرہ:2019ء کی وفیات
زمرہ:پنجاب صوبائی اسمبلی کے ارکان نامکمل
زمرہ:قومی اسمبلی پاکستان کے رکن کے نامکمل مضامین
زمرہ:ویکی ڈیٹا سے مختلف مختصر وضاحت
زمرہ:پاکستان مسلم لیگ (ن) کے ارکان صوبائی اسمبلی (پنجاب)
پیوس یازدہم

**پوپ پیوس یازدہم** کا حقیقی نام **امبروگیو ڈامیانو اکیل راٹی** تھا۔ وہ 6 فروری 1922ء سے اپنی وفات 1939ء تک کاتھولک کلیسیا کا سربراہ رہا۔ ویٹیکن سٹی کے 11 فروری 1929ء میں الگ ریاست بننے کے بعد وہ اس کا پہلا مقتدر اعلیٰ بنا۔

## مزید دیکھیے
* پوپ
* پاپائیت
* پاپائے روم کی فہرست

## حواشی

## حوالہ جات

## بیرونی روابط

زمرہ:1857ء کی پیدائشیں
زمرہ:1939ء کی وفیات
زمرہ:اطالوی پوپ
زمرہ:اطالوی کوہ پیما
زمرہ:اطالوی مہتممین کتب خانہ
زمرہ:پوپ
زمرہ:پوپ پائیس یازدہم
زمرہ:مقدس کرسی سفارتکار
زمرہ:میلان کے صدر اسقف
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:پطرس باسلیکا میں تدفین
زمرہ:اشتراکیت مخالف اطالوی
ایپی فینی

**عید ظہور خداوند**، **عید ظہور مسیح** اور **عید ظہور** ایک تہوار جو مسیحی لوگ یسوع مسیح کے خدا کے اوتار میں دنیا پر نزول کی خوشی میں مناتے ہیں۔ مغربی مسیحیت میں یہ تہوار خصوصاً بالک مسیح سے مجوسیوں کے ملنے آنے کی یاد میں منایا جاتا ہے۔ اس دن مغربی مسیحی یہود و غیر یہود کی طرف یسوع کا انسانی شکل میں خدا بنا کر بھیجے جانے کا جشن مناتے ہیں۔ کچھ مغربی مسیحی فرقوں میں عید ظہور خداوند کا پہلا روز عشرۂ عید ظہور خداوند کا آغاز ہوتا ہے۔ مشرقی مسیحیت میں یہ تہوار صرف دریائے یردن میں مسیح کو بپتسمہ دیے جانے اور دریا کی دونوں جانب ابن اللہ کی شکل میں خدا کے ظہور کی یاد میں منایا جاتا ہے۔ مغربی کنارے میں قصر الیہود اور مشرقی کنارے پر واقع یردن کے المغطس، کو یسوع کے بپتسمہ اور یوحنا اصطباغی کی وزارت کا حقیقی مقام سمجھا جاتا ہے۔

## حوالہ جات


زمرہ:پولینڈ میں عوامی تعطیلات
زمرہ:جنوری کی تقریبات
زمرہ:سویڈن میں عوامی تعطیلات
زمرہ:عشرۂ کرسمس
زمرہ:فن لینڈ میں عوامی تعطیلات
زمرہ:کرویئشا میں عوامی تعطیلات
زمرہ:مسیحی اصطلاحات
زمرہ:یونان میں عوامی تعطیلات
زمرہ:یونانی روایات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اطالیہ میں عوامی تعطیلات
زمرہ:مسیحی تہوار اور مقدس ایام
زمرہ:یسوع مسیح
زمرہ:تین مجوسی
زمرہ:نئے سال کا جشن
زمرہ:کرسمس
زمرہ:کاتھولک روحانیت
مائیکل پراکٹر (ماہر نباتیات)

**مائیکل چارلس فاراڈے پراکٹر** پی ایچ ڈی (21 جنوری 1929ء – 24 اکتوبر 2017ء) ایک انگریز ماہر نباتیات اور شجری ماہر ماحولیات، لیکچرر اور سائنسی موضوعات کے مصنف تھے۔ وہ اپنے تدریسی فرائض یونیورسٹی آف ایکسٹیر پر انجام دیتے تھے۔ وہ اسی یونیورسٹی آف ایکسٹیر میں ریڈر کے طور وظیفہ حسن خدمت پر 1994ء میں سبک دوش ہوئے۔

مائیکل پراکٹر نے 100 سے زائد تحقیقی مقالے شائع کروائے تھے اور انھیں برطانیہ کے اولین نمایاں شجری ماہرین ماحولیات میں سے ایک کے طور پر گردانا جاتا ہے۔ 1968ء میں انھوں نے آرتھر تانسلے کی کتاب 'بریٹینز گرین مین ٹل' کی نظرثانی اور تحدیث کا کام انجام دیا۔ وہ برٹش بلانٹ کمیونٹیز کی تعریف سازی کی سبھی پانچ جلدوں کے معاون مصنف رہے جس کی تدوین جے راڈویل (1991-2000) نے کی۔ انھوں نے تین کتابیں نیو نیچرلسٹ سلسلوں میں شائع کی: دو زیرگی پر اور ایک برطانیہ اور آئرلینڈ کی روئیدگی پر۔

## تعلیمی کریئر
پروکٹر نے اپنی ڈگری کے لیے نباتیات، حیوانیات اور کیمیا کا مطالعہ کیمبرج یونیورسٹی میں کیا، جس کے بعد انھوں نے پتھر پر اگنے والے گلابوں (*Helianthemum*) پر تحقیق کا کام کیا۔ 1956ء میں انھوں نے بریوفائٹ (bryophyte) شجروں پر قابل لحاظ کام کیا جو کیمبرج شائر میں ہیں۔ یہ کیمبرج شائر کے بریوفائٹ کے سارے ریکارڈ اور جانکاری کا یک جا کرنا تھا جسے پروفیسر ایف ڈبلیو رچرڈز نے 1927ء میں کیا تھا۔ پراکٹر کی تحقیق کردہ نباتیات بریوفائٹ کی تاریخ سازی تھی جو وائس کاؤنٹی کی ریکارڈ نویسی میں کام آئی اور یہ متعلقہ مساکن کے لیے رہنمائی کا کام دینے لگی۔ یہ پہلا تفصیلی لیکھا جوکھا تھا جو اس کاؤنٹی کی بریوفائٹ پر رقم ہوا۔ اس قبل رچرڈ ریلہان نے اسی طرح کا کام 1820ء میں کیا تھا اور فلورا کینٹبریجیئینسیس کے عنوان سے شائع ہوا تھا۔

پراکٹر واٹسونیا کے مدیر تھے، جو اس وقت باٹنیکل سوسائٹی آف بریٹین اینڈ آئرلینڈ کا جریدہ تھا۔ یہ اپریل 1961ء سے جولائی 1971ء کے بیچ شائع ہوتا رہا۔

## اعزازات
پراکٹر نارویجین اکیڈمی آف سائنس کے بیرونی رکن تھے اور ہنگری سوسائٹی فار پلانٹ فزیولوجی کے اعزازی رکن تھے۔ وہ رایل فوٹوگرافک سوسائٹی کے فیلو تھے، ڈیوان وائلڈلائف ٹرسٹ کے بانی، اور 1968ء سے 1981ء کے بیچ پیگنٹن زو کے ٹرسٹی رہے اور 1991ء وہ بازمامور ہوئے۔

وائٹ بیم کی نباتیات میں اہمیت اجاگر کرنے میں ان کے تعاون کو یہ اعزاز حاصل ہے کہ رووان کی ایک نوع، جو خودرو شکل میں اپنی نوعیت کا واحد پودا ہے، ان کے نام سے موسوم کیا گیا۔ پراکٹر کے رووان میں رووان اور سیچوان روان اس کے والدین کے طور پر ہیں اور یہ کھوج ایوان گارگ میں ہوئی۔

## منتخب مطبوعات
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## حوالہ جات

زمرہ:1929ء کی پیدائشیں
زمرہ:2017ء کی وفیات
زمرہ:انگریز ماہرین نباتات
زمرہ:نیو نیچرلسٹ کے مصنفین
ٹون روزنڈل

**ٹون روزنڈل**  ایک ڈچ سوفٹویئر ڈیویلپر اور فلم پروڈیوسر ہے۔ وہ آزاد مصدر تھری ڈی(3D) بنانے والے سافٹ ویئر بلینڈر کے اصل موجد کے طور پر جانا جاتا ہے۔ وہ بلینڈر فاؤنڈیشن کا چیرمین بھی ہے۔2007ء میں اس نے ایمسٹرڈیم میں بلینڈر انسٹیٹیوٹ قائم کیا، جہاں وہ بلینڈر کی ڈیویلمنٹ، تھری ڈی اینیمیشز اور گیم پراجیکٹس پر کام کرتا ہے۔

زمرہ:1960ء کی پیدائشیں
زمرہ:بقید حیات شخصیات
زمرہ:ڈچ کمپیوٹر پروگرامر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ڈچ فلم پروڈیوسر
بوہیمیا (ریپر)

**راجر ڈیوّڈ**  جو اپنے سٹیج نام **بوہیمیا** سے جانا جاتا ہے، ایک پاکستانی نژاد امریکی ریپر اور ریکارڈ پروڈوسر ہے۔دیسی ہپ ہاپ بوہیمیا نے ایجاد کیا۔

## حوالہ جات

زمرہ:بقید حیات شخصیات
زمرہ:پاکستانی ریپر
زمرہ:پاکستانی مسیحی
زمرہ:پاکستانی نژاد امریکی شخصیات
زمرہ:ریاستہائے متحدہ کو پاکستانی تارکین وطن
آگورہ (فلم)

***آگورہ*** () فلم 2009 کی تاریخی ڈراما فلم ہے۔
## کہانی
کہانی تین سو اکانوے بعد از مسیح مصر کے بازاروں کی ہے اور منظر ہے اسکندریہ شہر کی ایک درسگاہ کا۔ جہاں ایک ریاضی دان ' فلاسفر اور علم فلکیات کی معلمہ مستقبل کے متوقع حکمرانوں کو درس دے رہی ہے۔ اور تحقیق کر رہی ہے بطلیموس کے زمین کی گردشی نظریے کی خامیوں پر۔ جبکہ مذہبی خلا ' سماجی اضطراب اور افراتفری قرب و جوار میں ہلچل مچانے کو تیار ہے۔ مسیحی پیروکار اپنا اثرو رسوخ بڑھاتے ہوئے کافروں کے دیوی دیوتاوں کی بے حرمتی کرتے ہیں۔ کافر غم و غصہ میں مسیحیوں کا قتل عام کرتے ہیں لیکن جوابی حملے میں پسپا ہوتے ہوئے شہر کی لائبریری میں پناہ لیتے ہیں۔ مسیحی شہنشاہ کا ایلچی لائبریری کو نیست و نابود کرنے کی شرط پر کافروں سے سمجھوتہ کرتا ہے۔ معلمہ لائبریری تباہ ہونے سے پہلے چنیدہ چنیدہ صحائف لے کر بھاگتی ہے۔
کئی سالوں بعد ' امن کے دور میں معلمہ سورج ' چاند ' ستاروں اور تب تک کے معلومہ پانچ سیاروں کی گردش پر تحقیق اور تجربات کے بعد۔ ۔۔ اپنے مشاہدات کی روشنی میں صدیوں سے رائج عقائد کو کالعدم قرار دیتی ہے۔ اور دریافت کرتی ہے کہ زمین بیضوی ہے اور سورج کے گرد گھومتی ہے۔
مسیحی مبلغ چرچ کی بالادستی پر پڑنے والی ضرب کے خدشات کے پیش نظر معلمہ کو چڑیل قرار دیتے ہوئے زندہ جلانے کا حکم صادر کرتا ہے۔
مووی بیک وقت دو متوازی دھاروں میں بہتی ہے۔ جس میں ایک طرف مذہب ' چرچ ' کلیسہ کی بالا دستی کے خواہ اور دوسری طرف سائنسی تحقیقات کو حِزن جان بنانے والی مُفکر۔ دونوں اپنے اپنے نظریات کے پٙرچار کا اعتِقاد رکھتے ہیں۔

## حوالہ جات

## بیرونی روابط
* 
* 

زمرہ:2000ء کی دہائی کی تاریخی فلمیں
زمرہ:2000ء کی دہائی کی ڈراما فلمیں
زمرہ:2009ء کی فلمیں
زمرہ:2009ء کی ڈراما فلمیں
زمرہ:انگریزی زبان کی فلمیں
زمرہ:پانچویں صدی میں ہونے والے واقعات پر فلمیں
زمرہ:چوتھی صدی میں ہونے والے واقعات پر فلمیں
زمرہ:مالٹا میں عکس بند فلمیں
زمرہ:مسیحیت پر فلمیں
زمرہ:مقالے جن میں ہسپانوی زبان کا متن ہے
زمرہ:نفاذ مسیحیت
زمرہ:ہسپانوی فلمیں
زمرہ:ہسپانوی ڈراما فلمیں
زمرہ:ٹوینٹیتھ سنچری فاکس کی فلمیں
زمرہ:ویکی ڈیٹا سے مختلف مختصر وضاحت
زمرہ:2000ء کی دہائی کی تاریخی ڈراما فلمیں
زمرہ:2000ء کی دہائی کی انگریزی زبان کی فلمیں
زمرہ:رومی سلطنت میں سیٹ فلمیں
زمرہ:فلم میں مذہبی نزاعات
زمرہ:ہسپانیہ میں فلم نزاعات
زمرہ:قدیم اسکندریہ میں سیٹ فلمیں
زمرہ:رومی سلطنت کے اواخر میں پاگانیوں کی ایذا رسانی
زمرہ:کلاسیکی قدیم دور میں سیٹ فلمیں
زمرہ:سائنسدانوں کے بارے میں فلمیں
زمرہ:ہسپانوی تاریخی ڈراما فلمیں
زمرہ:خواتین کے بارے میں فلمیں
زمرہ:ریاضی کے بارے میں فلمیں
زمرہ:سائنسدانوں کے بارے میں سوانحی فلمیں
زمرہ:ہسپانوی سوانحی فلمیں
زمرہ:ہسپانوی تاریخی فلمیں
زمرہ:سنسر شدہ فلمیں
زمرہ:بلغاری فلمیں
زمرہ:نسائیت فلمیں
زمرہ:مصر میں سیٹ فلمیں
زمرہ:مالٹی فلمیں
زمرہ:انتقاد بر مذاہب
زمرہ:کتب خانوں میں سیٹ فلمیں
زمرہ:انگریزی زبان کی سوانحی ڈراما فلمیں
بلینڈر

**بلینڈر** ایک پیشہورانہ، مفت اور آزاد مصدر 3D کمپیوٹر گرافک سوفٹویئر ہے جو اینیمیٹڈ فلمیں،بصری اثرات ،فن،3D پرنٹنگ،انٹرایکٹو تھری ڈی ایپلیکشنز (interactive 3D applications) اور ویڈیو گیمز بنانے کے لیے استعمال ہوتا ہے۔ 3D ماڈلنگ، یو وی انریپنگ، ٹیکسچرںگ، راسٹر گرافکس ایڈیٹنگ ،رگں گ اور سکنّگ، مائع اور دھوئیں کی سیمولیشن، پارٹیکل سیمولیشن، سافٹ باڈی سیمولیشن، ڈیجیٹل مجسمہ سازی، اینیمیٹنگ، کیمرا ٹریکںگ، رینڈرنگ، ویڈیو ایڈیٹںگ وغیرہ بلینڈر کے فیچرز ہیں۔ اس کے اندر ایک گیم انجن بھی موجود ہے۔

زمرہ:1995ء کے سافٹ ویئر
زمرہ:1998ء کے سافٹ ویئر
زمرہ:آئریکس سافٹ ویئر
زمرہ:پورٹیبل سوفٹویئر
زمرہ:تکنیکی ابلاغ کے سافٹ ویئر
زمرہ:سی پلس پلس میں پروگرام شدہ آزاد سوفٹویئر
زمرہ:سی میں پروگرام شدہ مفت سافٹویئر
زمرہ:کراس پلیٹ فارم مفت سافٹویئر
زمرہ:میک او ایس کے گرافک سافٹ سیئر
زمرہ:چھوٹے پیغام خانوں کا استعمال کرنے والے مضامین
زمرہ:لینکس کے لئے مفت سافٹ ویئر
زمرہ:ونڈوز کے لئے مفت سافٹ ویئر
زمرہ:میک او ایس کے لئے مفت سافٹ ویئر
زمرہ:مفت اور آزاد-مصدر سافٹ ویئر
زمرہ:پائیتھون سوفٹویئر
زمرہ:1995ء میں متعارف مصنوعات
زمرہ:اطلاقی سافٹ ویئر
زمرہ:لینکس سافٹ ویئر
زمرہ:مفت سافٹ ویئر
زمرہ:بصری پروگرامنگ زبانیں
زمرہ:اینی میشن
رضا اکیڈمی

**رضا اکیڈمی** ایک سنی اسلامی تنظیم ہے، جو بریلوی مکتب فکر سے تعلق رکھی ہے۔ تنظیم بنیادی طور پر اسلامی کتابوں کی اشاعت و ترویج کا کام کرتی ہے جس میں بطور خاص احمد رضا خان بریلوی کی کتابین و تعلیمات شامل ہیں۔ ادارے کا صدر دفتر ممبئی بھارت میں ہے اور محمد سعید نوری اس کے بانی و سربراہ ہیں۔

## حوالہ جات

## بیرونی روابط
* باضابطہ ویب گاہ
* 13 held for murder of Bhiwandi cops

زمرہ:احمد رضا خان کی یادگاریں
زمرہ:بھارت میں 1978ء کی تاسیسات
زمرہ:بھارت میں سنی اسلام
زمرہ:بھارت میں قائم اسلامی تنظیمیں
زمرہ:سنی تنظیمیں
زمرہ:ویکی ڈیٹا سے مختلف مختصر وضاحت
زمرہ:بریلوی مکتب فکر کی تنظیمیں
گورنمنٹ کالج آف ٹیکنالوجی، رسول

290px|تصغیر|کالج کی عمارت کا سامنے سے ایک منظر
**گورنمنٹ کالج آف ٹیکنالوجی، رسول** ایک صدی پرانہ تعلیمی پس منظر کا حامل ادارہ ہے جس کی ابتدا 1873ء میں پنجاب یونیورسٹی کے تحت اوریئنٹل کالج لاہور میں سروئنگ کلاس کے اجرا کے ساتھ ہوئی۔ 1885ء میں یہ کلاس میو اسکول آف آرٹس لاہور میں منتقل کر دی گئی جہاں 1906ء میں اسکول آف انجینئری قائم ہوا۔ یہ نظام کچھ عرصہ جاری رہا لیکن جلد ہی یہ محسوس کیا گیا کہ وہاں ورکشاپ کی سہولتوں اور عملی تربیت کے لیے جگہ ناکافی ہے۔ چنانچہ 1912ء میں اسکول کو موجودہ کیمپس واقع رسول ضلع منڈی بہاؤالدین منتقل کر دیا گیا۔1962ء تک یہ ادارہ PWD کے زیر انتظام رہا اور ابتدائی پچاس سال کے عرصہ میں بطور اسکول آف انجینئرںگ نہایت مفید خدمات سر انجام دیں اور دو سالہ سرٹیفکیٹ پروگرام کے تحت 6000 بہترین مدد گار انجینئر تیار کیے۔ 1962ء میں اس ادارے کو نظامت فنی تعلیم مغربی پاکستان کے تحت کر دیا گیا اور نئے قائم ہونے والے دوسرے فنی اداروں کی طرح تین سالہ ڈپلوما کورس کا اجرا کیا گیا۔ 1972ء کی تعلیمی پالیسی کے تحت یہ ادارہ 10 اکتوبر 1974ء کو گورنمنٹ کالج آف ٹیکنالوجی بنا دیا گیا اور بی ٹیک ڈگری کورسز بھی شروع کیے گئے۔ 1999ء میں محکمہ تعلیم سے منتقل ہو کر TEVTA کے زیراہتمام کام کر رہا ہے۔

زمرہ:بھارت میں 1912ء کی تاسیسات
زمرہ:پنجاب (پاکستان)  میں یونیورسٹیاں اور کالج
زمرہ:پاکستان میں یونیورسٹیاں اور کالج
زمرہ:پاکستان میں اسکول
زمرہ:ضلع منڈی بہاؤالدین کی جامعات اور کالج
زمرہ:پنجاب، پاکستان میں سرکاری جامعات اور کالج
زمرہ:ہندوستان میں 1873ء کی تاسیسات
زمرہ:پاکستان میں انجینئرنگ جامعات و کالج
زمرہ:پاکستان کی ہندسیاتی جامعات
زمرہ:برطانوی ہند میں 1912ء کی تاسیسات